मैं उस वक्त घर के गेट के पास खड़ी थी। उसे इस तरह चलते जाते देख कर मैंने उसे आवाज़ दे दी। हालांकि बात करने में यहाँ मुश्किल होती है। फल्टन में कोई हिन्दी नहीं बोलता और मुझे मराठी नहीं आती है पर बीच की टूटी-फूटी भाषा से काम चल ही जाता है। उसी काम चलाऊ भाषा में मैंने इशारों की मदद के साथ उससे पूछा - तुम ग_र में क्या लेकर जा रही हो। मेरे पूछते ही उसने ग_र सिर से पीछे की तरफ उतारते हुए ज़मीन पर रख दिया और उसकी गाँठ खोल दी।